लोक जागृति अभियान बाइक रैली
Updated Sat, 22 Sep 2012 12:00 PM IST
नजीबाबाद। पर्यावरण एवं कन्या भ्रूण रक्षार्थ लोक जागृति अभियान के अंतर्गत नजीबाबाद से गुजरी बाइक रैली क्षेत्रवासियों के लिए कौतुहल बन गई।
हरिद्वार से नजीबाबाद पहुंची बाइक रैली में शामिल नौजवानों ने नजीबाबाद में जगह-जगह कैंप कर लोगों को पर्यावरण की सुरक्षा और कन्या भ्रूण की रक्षा के प्रति झकझोरा। टीम प्रतिनिधियों ओमप्रकाश, बृजेश, राजेश, सुरेश शर्मा, ऋषभ कपूर, सुमित आदि ने क्षेत्र में अभियान से जुड़ी प्रचार सामग्री भी वितरित की। टीम ने लोगाें को बताया कि गत दो दशक में 20 लाख से ज्यादा कन्या भ्रूण हत्या हो गई हैं। भ्रूण हत्या के कारण विश्व लिंग अनुपात की औसत दर के मुकाबले भारत में हर दिन 7000 लड़कियां कम पैदा हो रही हैं। इसके अलावा लोगों को ग्लोबल वार्मिंग के कारण और परिणामों से अवगत कराया गया। इस दौरान स्थानीय लोगों ने कन्या भ्रूण हत्या को रोकने और पर्यावरण सुरक्षा के लिए पौधे रोपित करने का संकल्प लिया।
Write a Comment | View Comments